DEĊIŻJONI TAL-KUMMISSJONI
tas-26 ta’ Marzu 2008
li temenda d-Deċiżjoni 2006/589/KE fir-rigward ta’ l-aviglycine HCI
(notifikata taħt id-dokument numru C(2008) 1071)
(Test b’relevanza għaż-ŻEE)
(2008/278/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju ta’ l-1991 dwar it-tqegħid fis-suq ta’ prodotti għall-ħarsien tal-pjanti (1), u partikolarment l-Artikolu 6 (3) tagħha,
Billi,
(1)
Bi qbil ma’ l-Artikolu 6(2) tad-Direttiva 91/414/KEE, ir-Renju Unit irċieva applikazzjoni fis-27 ta’ Ottubru ta’ l-2004 mingħand Valent Bioscience, għall-inklużjoni tas-sustanza attiva aviglycine HCl fl-Anness I għad-Direttiva 91/414/KEE.
(2)
Id-Deċiżjoni tal-Kummissjoni 2006/589/KE (2) ikkonfermat illi, wara eżami preliminari, id-dossier kien “komplet”, fis-sens li seta’ jitqies bħala li jissodisfa, fil-prinċipju, ir-rekwiżiti tad-data u t-tagħrif ta’ l-Anness II u l-Anness III tad-Direttiva 91/414/KEE.
(3)
L-Istati Membri kienu b’dan ingħataw il-possibilità li jagħtu awtorizzazzjonijiet provviżorji għall-prodotti tal-ħarsien tal-pjanti li jkun fihom l-aviglycine HCl, skond l-Artikolu 8(1) tad-Direttiva 91/414/KEE. L-ebda Stat Membru ma uża din il-possibilità.
(4)
Ir-Renju Unit, bħala Stat Membru rapporteur, indika lill-Kummissjoni li eżami dettaljat tad-dossier wera li bosta elementi addizzjonali ta’ data meħtieġa fl-Annessi II u III tad-Direttiva 91/414/KEE ma kinux preżenti. B’hekk, id-dossier ma jistax jitqies aktar li huwa komplet.
(5)
In-notifikatur għall-aviglycine HCl informa lir-Renju Unit u lill-Kummissjoni bl-intenzjoni tiegħu li ma jappoġġjax aktar l-evalwazzjoni li għaddejja u li mhux se jissottometti aktar informazzjoni. B’riżultat ta’ dan, huwa ċar li d-dossier mhux se jkun komplet u għalhekk se jkun impossibbli għall-Istat Membru rapporteur li jabbozza rapport ta’ evalwazzjoni rigward l-aviglycine HCl u li jgħaddih lill-Kummissjoni, lill-Awtorità Ewropea tas-Sigurtà ta’ l-Ikel u lill-Istati Membri l-oħra. Il-possibiltà li tingħata awtorizzazzjoni provviżorja għandha għalhekk tiġi rtirata.
(6)
Ebda perjodu transitorju għad-disponiment, ħażna, tqegħid fis-suq u użu tal-ħażniet eżistenti tal-prodotti tal-protezzjoni tal-pjanti li jkun fihom l-aviglycine HCl ma huwa meħtieġ billi l-ebda Stat membru ma ta awtorizzazzjoni provviżorja għal din is-sustanza attiva.
(7)
Għalhekk id-Deċiżjoni 2006/589/KE għandha tiġi emendata skond dan.
(8)
Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness li jinsab mad-Deċiżjoni 2006/589/KE huwa sostitwit bl-Anness li jinsab ma’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 26 ta’ Marzu 2008.